Sven Kunsing SEB Varahaldusest  on tige, et riik üritab toppida oma karvaseid käsa pankurite tasku ja mõne protsendipunkti võrra kärpida pensionifondide valitsemistasusid.  Ega midagi, vaatame siis, kuidas elab minu III pensionisammas sealsamas SEB-s:  Ehk siis aasta jooksul sisse makstud 3600-st kroonist on teenustasudeks kulunud vaid nii vähe kui 1555.20 krooni. Ehk siis umbes täpselt  43,2% .  Pensionikindlustuse hinnakiri  on SEB kodukale suht kavalalt ära peidetud, kuid seda lugedes selgub, et ehkki SEB garanteerib mulle 4% tootlust  aastas , kasseerivad nad minult  iga kuu  0,12%. Ja seda mitte sissemakstava summa, vaid  kogu kindlustussumma  pealt! Mis tähendab, et kergesse plussi jõuan ma oma vabatahtliku kogumispensioniga täpselt  kaks aastat enne pensionilejäämist. Kui ma aga peaksin nüüd tahtma seda jama ära lõpetada, maksaksin 10 prossa väljastustasu ning lisaks tuleks kinni plekkida ka kogu tulumaks, millelt ma kui kogumispensioniga liitunu kõik need aastad soodustust sain...  Nii et lugege peenikest kirja, kodanikud, ja igaks juhuks hoidke ka taskukalkulaator käepärast, enne kui te millelegi alla kirjutama hakkate! Mind see omal ajal ei päästnud, sest hinnakirja lepingu küljes ei ole ning lepingu pähemäärinud maakler mulle  valitsemistasudest mõistagi ei kõssanud.  Järgmisele tädile, kes mulle veel mingeid pensionitooteid müüa üritas, ütlesin juba suht sitasti. Seepeale koristati SEB kodukalt minu pensionifondi seisu näitavalt lehekülelt vähemalt miinusmärki näitavad tootlusnumbrid ära :)